พระทัย หล่อ มาก เจ้าชายแฮร์รี่ทรงช่วยสร้าง ร.ร.ที่เนปาล พังยับจากธรณีพิโรธ
(ภาพ twitter จาก พระตำหนักเคนซิงตัน),ชาวโลกสุดประทับใจได้เห็นภาพ เจ้าชายแฮร์รี่ แห่งอังกฤษ ทรงช่วยทีมอาสาสมัคร ก่อสร้างอาคารเรียนหลังใหม่ ให้แก่เด็กๆ ชาวเนปาล หลังจากโรงเรียนพังเสียหายจากแผ่นดินไหวใหญ่ เมื่อปีก่อน ,เมื่อวันที่ 6 เม.ย.59 สื่อต่างประเทศรายงานครึกโครม ชาวเนปาลและชาวโลกต้องชื่นชมพระจริยวัตรที่น่าประทับใจ ของเจ้าชายแฮร์รี่ พระโอรสองค์สุดท้องในเจ้าฟ้าชายชาร์ลส์ มกุฎราชกุมารแห่งอังกฤษ และเจ้าหญิงไดอานา ผู้ล่วงลับ ที่ได้ทรงช่วยทีมอาสาสมัคร รูบิคอน ยูเค ในระหว่างการเสด็จเยือนเนปาล ก่อสร้างอาคารเรียนชั่วคราวหลังใหม่ให้แก่เด็กๆ ที่หมู่บ้านลาปูเบซี เมืองโกร์คา ในประเทศเนปาล หลังจากอาคารบ้านเรือนในหมู่บ้านแห่งนี้ได้พังเสียหายเกือบหมด จากแรงสั่นสะเทือนของการเกิดแผ่นดินไหวรุนแรง ขนาด 7.8 ที่เนปาล เมื่อ เม.ย.ปีก่อน ,ข่าวแจ้งว่า นอกจากเจ้าชายแฮร์รี่และทีมอาสาสมัคร จาก รูบิคอน ยูเค ได้สร้างอาคารเรียนหลังใหม่แล้ว ยังได้ช่วยกันสร้างโซลาร์ฟาร์ม หรือโรงผลิตไฟฟ้าพลังงานแสงอาทิตย์แห่งใหม่ และซ่อมแซมกังหันไอน้ำที่พังเสียหายจากธรณีพิโรธครั้งใหญ่ เพื่อต้องการให้ชาวบ้านราว 300 หลังคาเรือนได้มีกระแสไฟฟ้าใช้ ก่อนที่ฤดูมรสุมจะมาถึง,ทั้งนี้ ทีมรูบิคอน ยูเค ถูกตั้งขึ้นมาเพื่อช่วยเหลือผู้ประสบภัยในเนปาล มาเป็นเวลาเกือบปีแล้ว โดยมี เซอร์ นิค ปาร์กเกอร์ เป็นผู้ริเริ่มก่อตั้ง และปัจจุบัน ได้ดำรงตำแหน่งประธานทีม รูบิคอน ยูเค โดยเรียกร้องให้ชาวอังกฤษและชาวยูเคที่มีจิตอาสา สละเวลาและใช้ทักษะความชำนาญในด้านต่างๆ ที่มีอยู่ มาให้ความช่วยเหลือชาวเนปาล ที่ประสบหายนภัยจากธรณีพิโรธอย่างทันท่วงที.,,สวยมากที่ใจ อดีตทหารหญิง โพสต์รูปถูกตัดขาซ้าย หลังร่วมเดินการกุศลโครงการเจ้าชายแฮร์รี่
ชาวโลกสุดประทับใจได้เห็นภาพ เจ้าชายแฮร์รี่แห่งอังกฤษ ทรงช่วยทีมอาสาสมัคร ก่อสร้างอาคารเรียนหลังใหม่ ให้แก่เด็กๆ ชาวเนปาล หลังจากโรงเรียนพังเสียหายจากแผ่นดินไหวใหญ่ เมื่อปีก่อน 
เจ้าชายแฮร์รี่,เจ้าชายแฮร์รี,เจ้าชายแฮรี,เจ้าชายแฮรีแห่งอังกฤษ,เสด็จเยือนเนปาล,ทีม รูบิคอน ยูเค,สร้างอาคารเรียน,แผ่นดินไหวเนปาล,ธรณีพิโรธเนปาล,ข่าว,ไทยรัฐออนไลน์,ข่าวต่างประเทศ